אנג'לה ניקול ווקר

אנג'לה ניקול ווקר (באנגלית: Angela Nicole Walker; נולדה ב-19 בינואר 1974) היא פעילה חברתית אמריקאית. ווקר הייתה המועמדת לתפקיד סגנית נשיא ארצות הברית מטעם המפלגה הירוקה האמריקאית במערכת הבחירות לנשיאות ארצות הברית 2020 וזאת לצד המועמד לנשיאות של המפלגה, האווי הוקינס.

ביוגרפיה 
אנג'לה ווקר נולדה וגדלה במילווקי שבויסקונסין, היא למדה היסטוריה באוניברסיטת פלורידה הצפונית , אך נשרה בשנה הלימודים האחרונה וטענה כי היא "יכולה להרוויח יותר כסף כנהגת אוטובוס מאשר כמורה". 

ווקר עבדה במשך שנתיים כנהגת באוטובוסים של חברת קווי גרייהאונד באזור פלורידה, אך עם חלוף הימים החליטה ווקר לעבור לקרוליינה הצפונית, שם התחתנה ועברה במהרה חזרה לפלורידה, אך גם שם לא התגוררה זמן רב והיא חזרה למילווקי בשנת 2009, שם התקבלה לעבודה כנהגת אוטובוסים. 

היא הייתה בעבר המועמדת לסגן הנשיא של המפלגה הסוציאליסטית האמריקאית בבחירות לנשיאות ב-2016 וזאת לצידה של המועמד לנשיאות מימי סולטיסיק  אך לאחר הבחירות עברה ווקר למפלגה הירוקה.

במאי 2020 הכריז מועמד המפלגה הירוקה האווי הוקינס כי בחר בווקר להיות שותפתו למירוץ, ווקר היא האפרו-אמריקאית השנייה שמועמדת לתפקיד סגנית הנשיא מטעם המפלגה הירוקה והראשונה ממדינת קרוליינה הדרומית.

חיים אישיים 
ווקר מגדירה את עצמה כביסקסואלית וצמחונית.

קישורים חיצוניים

הערות שוליים

פוליטיקאיות אמריקאיות
ויסקונסין: אישים
ביסקסואליות אמריקאיות
צמחוניות אמריקאיות
צמחונים אמריקאים
מועמדות לסגנות נשיאות ארצות הברית
אמריקאיות שנולדו ב-1974
אמריקאים שנולדו ב-1974